กรรมการสิทธิฯ ประณามการก่อเหตุฆาตกรรมและลอบวางระเบิดคาร์บอมบ์หน้าหน่วย ตชด. สงขลา
คณะกรรมการสิทธิมนุษยชนแห่งชาติ ออกแถลงการณ์ประณามการก่อเหตุฆาตกรรมและลอบวางระเบิดคาร์บอมบ์หน้าหน่วย ตชด. สงขลา9 ม.ค.2562 จากรรณีเมื่อวันที่ 8 ม.ค.ที่ผ่านามา มีผู้ก่อเหตุความรุนแรงและฆาตกรรมอมตะ สโมทานทวี อายุ 62 ปี อดีตครูเกษียณอายุราชการก่อนโจรกรรมรถกระบะของ อมตะ ไปประกอบระเบิดคาร์บอมบ์บริเวณหน้าหน่วยเฉพาะกิจตำรวจตระเวนชายแดน(ตชด.)สงขลา หมู่ที่ 3 ต.ท่าม่วง อ.เทพา จ.สงขลา และเป็นเหตุให้มีเจ้าหน้าที่ตำรวจถูกสะเก็ดระเบิดได้รับบาดเจ็บ 2 นาย นั้นวันนี้ (9 ม.ค.62) คณะกรรมการสิทธิมนุษยชนแห่งชาติ(กสม.) ออกแถลงการณ์ แสดงความเสียใจเป็นอย่างยิ่งต่อครอบครัวของ อมตะ ผู้เสียชีวิต และขอประณามการก่อเหตุฆาตกรรมและความรุนแรงที่เกิดขึ้นกสม. ยังได้ เรียกร้องให้ทุกภาคส่วนคำนึงและปฏิบัติ ดังนี้ 1. ขอให้ผู้ก่อเหตุการณ์ความรุนแรงยุติการกระทำที่โหดร้าย และไร้มนุษยธรรมด้วยการเข่นฆ่าประชาชนผู้บริสุทธิ์ เพื่อสร้างสถานการณ์ความรุนแรง 2. ขอให้เจ้าหน้าที่ และหน่วยงานความมั่นคงที่เกี่ยวข้องเร่งดำเนินการสืบสวน และนำผู้กระทำผิดมาลงโทษตามกระบวนการยุติธรรมให้ได้โดยเร็วและเร่งให้ความช่วยเหลือ เยียวยาความเสียหาย ฟื้นฟูสภาพจิตใจของผู้ที่ได้รับผลกระทบ และครอบครัวผู้เสียชีวิตจากเหตุการณ์ดังกล่าวแล้ 3.ขอให้รัฐบาลหามาตรการที่เหมาะสม มีประสิทธิภาพ และรัดกุมในการคุ้มครองประชาชนในพื้นที่ เพื่อให้เกิดความรู้สึกปลอดภัยในชีวิต ร่างกาย ทรัพย์สิน และการดำรงชีวิตอย่างปกติสุข โดยร่วมมือกับประชาชนในพื้นที่ในการสอดส่องดูแล และเฝ้าระวังเหตุการณ์ความรุนแรงกสม. ระบุด้วยว่า จะติดตามสถานการณ์ความรุนแรงในพื้นที่ภาคใต้อย่างใกล้ชิด และพร้อมสนับสนุนทุกภาคส่วนเพื่อนำความสงบ และสันติสุขคืนสู่พื้นที่ภาคใต้ต่อไป
คณะกรรมการสิทธิมนุษยชนแห่งชาติ ออกแถลงการณ์ประณามการก่อเหตุฆาตกรรมและลอบวางระเบิดคาร์บอมบ์หน้าหน่วย ตชด.
คาร์บอมบ์,อมตะ สโมทานทวี,หน่วย ตชด. สงขลา,คณะกรรมการสิทธิมนุษยชนแห่งชาติ 